1. **BILJEŠKE I PITANJA**

Sve što nas okružuje nazivamo **prirodom.** Postoji **živa i neživa priroda. Neživu** prirodu čine voda, zrak, tlo, Sunce. **Živu** prirodu čine **sva živa bića:** bakterije, alge, gljive, biljke, životinje, čovjek. Oni žive na svom **staništu.** Živa bića koriste neživu prirodu.

 Kod **disanja** živa bića udišu zrak bogat **kisikom.** Većina kopnenih životinja diše **plućima.** Životinje koje žive u **vodi** najčešće dišu **škrgama.**

Prirodu doživljavamo **osjetilima –** gledanjem, slušanjem, mirisanjem, dodirivanjem. Sva živa bića su građena od **stanica. Stanica** je građevna jedinica svakog živog bića. Postoje **jednostanični** organizmi, koji se sastoje od jedne stanice, i **višestanični organizmi** građeni od **velikog** broja stanica.

 Kada promatramo prirodu vidimo da se tijela stalno kreću. Za kretanje je potrebna **energija. Energija** je sposobnost tijela ili tvari da **obavi rad.** Živa bića dobivaju energiju iz **hrane. Biljke stvaraju kisik** važan za disanje. **Sunce** je glavni **izvor topline i svjetlosne energije. Sva** energija koju koristimo na Zemlji potječe od **Sunca.**

 **71%** Zemljine površine prekriveno je **vodom, a ostatak je kopno (29%).** Zato se Zemlja još naziva i **plavim** planetom. Morska voda su **mora i oceani.** Voda je prisutna u **sva tri agregatska stanja.** **Čvrsto** je led, **tekuće** je voda u morima, a **plinovito** stanje je **vodena para**. **Voda je potrebna svim živim bićima.** Najveći dio tijela izgrađen je od vode.

 Da bi živa bića živjela u vodi potrebne su im **škrge.** One služe kako bi mogle životinje **disati u vodi.** Živa bića koja žive u vodi, a **nemaju** škrge prilagodila su se disanju na **drugi način.** Primjer: kit i dupin dišu **plućima. Oni izlaze na površinu voda da udahnu zrak.**

**Pitanja**

1. **Zaokruži što čini živu prirodu: a) more**

 **b) maslačak**

 **c) Sunce**

 **d) gepard**

 **f) čovjek**

 **h) guma**

 **o) alga**

1. **Kakvi sve organizmi postoje u prirodi?**
2. **Nabroji neke izvore energije koje nalazimo u prirodi?**
3. **Zašto se Zemlja zove plavi planet?**
4. **Koja je razlika između živih bića koja žive u vodi i onih koji žive na kopnu?**